154 
J. F. Brandt , 
Vertebrae colli 6, dorsi 15 — 17, lumbales 2, sacralis nulla. Vertebrarum dorsalium et 
lumbalium, nec non caudalium corpora longiora et humiliora quam in aliis Sireniis. Verte- 
brarum caudae processus transversi omnes (exceptis terminalibus, ipsis destitutis) retrorsum 
aequaliter curvati. Costarum dilatatarum, flexuosarum 15 — 17 paria, quorum longe plu- 
rima vel omnia cum vertebris binis articulantur. Costae verae 2 — 3, quarum ргіща cum 
vertebra colli 6 (ultima) et dorsali 1 (pone cranium conspicuarum septima) articulatur. 
Sternum antice dilatatum, parum longius quam latum. Scapula, praesertim supra basin, 
latior quam in aliis Sireniis et acromio longiore, hamato et crista medium ejus haud supe- 
rante munita. Humérus ulna et radius longiora et graciliora. Humeri tuberculum majus 
Simplex, non liamatum. Ulna et radius magis curvata et distantia quam in aliis Sireniis. 
Ossa pelvis adultorum utriusque lateris in os unicum, abbreviatum, tetragonum confluxa, 
sed cavitate glenoidali et femore rudimentali destituta. 
Genus 2. Rhytina Iiiig. 
Pars cranii cerebralis antice et postice, nec non lateribus modice devexa, facialis, 
praesertim rostralis, valde elongata et angulo obtuso deorsum curvata. Processus orbitalis 
ossis frontis apex simplex, tumidus, margine libero rotundatus. Pars ossium intermaxillarium 
ante narium aperturam obvia lateribus fortissime compressa, aperturam nasalem longitudine 
subaequans; processus nasalis ossis intermaxillaris pars apicalis supra horizontalis, orbitam 
superans, facie inferiore cum fossa ossis nasalis conjuncta. Os ethmoideum conchis pluribus, 
satis magnis, parallelis, oblongis, involutis, simplicibus, quarum superior maxima, sicuti 
laminae papyraceae parte externa ex ossiculis pluribus composita muuitum; lamina ejus 
cribrosa vero extrorsum haud prominet. Narium cavitatis, amplioris quam in aliis Sireniis., 
latera laminis perpendicularibus, osseis e maxillarum partibus alveolaribus et ossibus pala- 
tinis adscendentibus (altioribus quam in Manatis) clausa. Narium apertura externa ovato- 
oblonga, valde declivis, longior quam in Manatis, parte anteriore maxillae partis malaris 
anteriori parti opposita, limbo suo posteriore orbitam superans. Oculorum cavitas postice 
aperta. Processus zygomaticus ossis temporum oblongus, compressus, supra cristatus. Os 
zygomaticum angulo inferiore forti, sed supra processu ophthalmico minimo munitum. Den- 
tium incisivorum in adultis ne vestigia quidem observata. Margo maxillae alveolaris cristae 
arcuatae, sulcatae, horizontalis, edentatae, mandibularis, ei respondens, cristae subrectae, 
pariter edentatae forma apparet. Mandibulae rami fere Manatonim, sed Symphysis fortiter 
arcuata ejus altior multoque longior et anguli multo latiores. Cranii cavitas tentorii et 
falcis vestigiorum loco sulcis venosis, profundis est munita. Vertebrae colli 7, dorsi (17?— 
18) 19, lumbales 6, sacralis 1. Vertebrarum dorsalium et lumbalium corpora breviora, al- 
tiora et validiora quam in Manatis, sed processus spinosi et arcus manatinis subsimiles. 
Vertebrarum caudalium processus transversi in penultima vertebra adhuc indicati, validi, 
omnes retrorsum curvati. Costarum latarum, compressarum (17?— 18 vel) 19 paria, quorum 
